पाएं अपने शहर की ताज़ा ख़बरें और फ्री ई-पेपरडाउनलोड करें
जिले में सोमवार को 2 वर्षीय बच्ची समेत 105 नए कोरोना संक्रमित मरीज मिले हैं। वहीं 3 और कोरोना संक्रमित मरीजों की मौत हुई है। मरने वाले में तीनों पुरुष थे। जिन्होंने जालंधर, लुधियाना व अमृतसर के अलग-अलग अस्पतालों में दम तोड़ा है। पॉजिटव आए मरीजों में कपूरथला से ही अकेले 31 पॉजिटिव मरीज मिले हैं, जबकि आरसीएफ से 20 मरीज मिले हैं। इसके अलावा अन्य मरीज आसपास के क्षेत्रों से पॉजिटव पाए गए हैं। जिले में कुल पॉजिटिव मरीजों का आंकड़ा 12683 हो गया है। एक्टिव मरीज 1066 हैं। अब तक 11276 मरीज ठीक होकर घर लौट चुके हैं। 100 मरीजों को सोमवार ठीक होने पर छुट्टी दी गई है। मौतों का आंकड़ा 348 तक पहुंच गया है। वहीं, 2385 नए संदिग्धों की सैंपलिंग की गई है। इधर, 1418 सैंपलों की रिपोर्ट निगेटिव भी आई है।
अब तक 348 की हो चुकी है मौत
एपीडीमोलोजिस्ट डाॅ. राजीव भगत ने कहा कि सोमवार को जिले में 3 और कोरोना संक्रमित मरीजों की मौत हुई है। तीनों ही पुरुष थे। जिनमें एक 38 वर्षीय व्यक्ति कपूरथला का निवासी था, जो कि गुरु नानक मेडिकल कालेज अमृतसर में भर्ती था। दूसरा 54 वर्षीय व्यक्ति आरसीएफ कपूरथला का रहने वाला था, जिसने जालंधर के प्राइवेट अस्पताल में दम तोड़ा है। तीसरा 47 वर्षीय व्यक्ति फगवाड़ा का था। जिसने लुधियाना के डीएमसी अस्पताल में दम तोड़ा है। अब जिले में मरने वालों का आंकड़ा 348 तक पहुंच गया है।
105 नए मरीज आए, 1418 की रिपोर्ट निगेटिव
सोमवार को भी जिले में 2 वर्षीय बच्चे समेत 105 और नए मरीज सामने आए है। जिनमें ज्यादातर मरीज कपूरथला से सबंधित है। इन मरीजों में कपूरथला से 31, आरसीएफ से 20, पीटीयू से 8, भुलत्थ से 7, फगवाड़ा से 3, ढिलवां से 2, नानक नगर नजदीक आरसीएफ से 2, सुल्तानपुर लोधी से 2, संत विहार से 1, मकसूदपुर से 1, जालंधर से 1, अजीत नगर नजदीक आरसीएफ से 1, साइंस सिटी से 1, भुलाणा से 1, संगोजला से 1, तरनतारन का 1 मरीज पॉजिटिव आया है। जिले में कुल पॉजिटिव मरीजों का आंकड़ा 12683 हो गया है। एक्टिव मरीज 1066 है। अब तक 11276 मरीज ठीक होकर घर लौट चुके है। 100 मरीजों को सोमवार ठीक होने पर छुट्टी दी गई है। वहीं, 2385 नए संदिग्धों की सैंपलिंग की गई है। इधर 1418 सैंपलों की रिपोर्ट निगेटिव भी आई है।
सिविल सर्जन बोले- जिले में सोमवार को 2385 संदिग्धों के सैंपल ले जांच को भेजे
सिविल सर्जन डाॅ. परमिंदर कौर ने बताया कि सोमवार को सेहत विभाग ने जिलेभर से कुल 2385 संदिग्ध लोगों के सैंपल लिए हैं। इनमें आरटीपीसीआर से 1699, एंटीजन से 711 व ट्रूनेट से 5 सैंपल लिए गए है। इन सैंपल में कपूरथला से 669, फगवाड़ा से 481, भुलत्थ से 101, सुल्तानपुर लोधी से 61, बेगोवाल से 124, ढिलवां से 281, काला संघिया से 81, फत्तूढींगा से 218, पांछट से 279 व टिब्बा से 90 सेंपल शामिल है। इन सभी सैंपल की रिपोर्ट दो दिन बाद आने की संभावना है।
नाइट कर्फ्यू में बाहर घूम रहे व्यक्ति पर केस दर्ज
कपूरथला थाना सुल्तानपुर लोधी नाइट कर्फ्यू में ड्यूटी के दौरान बिना वजह बाहर घूम रहे एक व्यक्ति को काबू कर उसके खिलाफ धारा 188 आईपीसी के तहत केस दर्ज किया है। फिलहाल आरोपी को जमानत पर रिहा कर दिया गया है। एएसआई कर्मजीत सिंह ने बताया कि वह पुलिस टीम के साथ नाइट कर्फ्यू के संबंध में गश्त पर थे। जब पुलिस टीम तलवंडी पुल के समीप पहुंची तो एक व्यक्ति पैदल घूमता दिखाई दिया, जिसे संदेह के आधार पर रोक लिया। पूछताछ में उसने अपना नाम बैजनाथ राय निवासी मोहल्ला पंडोरी सुल्तानपुर लोधी बताया। जब पुलिस टीम ने उससे रात के समय बाहर घूमने का कारण पूछा तो वह कोई भी उत्तर नहीं दे सका। ऐसा करके उसने डीसी के आदेशों की उल्लंघना की है। पुलिस ने आरोपी के खिलाफ धारा 188 आईपीसी के तहत केस दर्ज कर लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva zho_Hant eng_Latn